
1. Τὸ θέατρον κατὰ τὸν 6ον αἰ. π. Χ. 


Ἡ δηµιουργία καὶ τελειοποίησις τοῦ θεάτρου εἰς τὰς ἀρχαίας ᾿Αθήνας συµβα- 
δίζει μὲ τὴν Ὑέννησιν καὶ ἐξέλιξιν τοῦ δράµατος. Κατ᾽ ἀρχὰς µία εὐρεῖα κυκλικὴ 
πλατεῖα, Ἡ ἀρχικὴ μορφὴ τῆς ὀρχήστρας, ἦτο ἀρχετὴ διὰ τὴν τέλεσιν τῆς Διονυ- 
σιαχῆς ἑορτῆς. Τὸ κέντρον τῆς πλατείας κατεῖχεν ὁ βωμὸς τοῦ θεοῦ (ἡ Θυμέλη) 
καὶ γύρω ἀπὸ αὐτὸν ἐλάμβανον θέσεις τὰ µέλη τοῦ διθυραμβικοῦ χοροῦ ἀρχικῶς, 
τοῦ τραγικοῦ βραδύτερον. "Ἡ πλατεῖα αὐτὴ ἀπετέλεσε τὸ κύτταρον τοῦ ἀρχαίου 
Ἓλληνικου θεάτρου, τὸ ὁποῖον μὲ τὴν πάροδον τοῦ χρόνου ὑπέστη τοιαύτην ἐξέ- 
λιξιν, ὥστε ἀπέβη ἕνα ἀπὸ τὰ πλέον ἐνδιαφέροντα ἀρχιτεχτονικὴ δημιουργήματα 
τοῦ ἀρχαίου κόσμου. Ὁ λαὸς ὁ ὁποῖος συνέρρεν εἰς τὴν ἑορτῆν, παρηκολούθει τὰ 
«δρώμενα» ἱστάμενος πέἑριξ τῆς πλατείας, Ἡ ἀργότερον καθήµενος ἐπὶ προχείρων 
ξυλίνων ἰκριωμάτων 1. Πιθανῶς κατὰ τὰς πρώτας δεκαετίας τοῦ θου αἰ., διὰ τὸ 
πρόχειρον αὐτὸ θέατρον, το ἐνδεδειγμένη ἡ Παλαιὰ ᾿Αγορὰ τῶν ᾿Αθηνῶν. 

“Ἡ πρώτη καινοτομία το, ὡς γνωστόν, Ἡ εἰσαγωγὴ τοῦ διαλόγου μεταξὺ τοῦ 
κορυφαίου καὶ τῶν λοιπῶν ἸΧχορευτῶν εἰς τὰ ἐνδιάμεσα τῶν χορικῶν ἀσμάτων. 
Διὰ νὰ ὑπάρξῃ δυνατότης νὰ διεξαχθῃ ὁ διάλογος αὐτὸς εἰς ἐπήκοον ὅλων τῶν 
θεατῶν ὁ κορυφαῖος τοῦ χοροῦ ἀνήρχετο ἐπὶ τῆς βάσεως τοῦ βωμοῦ ἢ ἐπί τινος 
τραπέζης 3, Ἡ ὁποία ἵστατο πλησίον αὐτοῦ καὶ ἐχρησίμευε διὰ τὴν μέλλουσαν θυ- 
σίαν πρὸς τυμὴν τοῦ θεοῦ. 'Η τράπεζα αὐτὴ ἐπὶ τῆς ὁποίας ἀνέβαινεν ὁ «προεξάρ- 
χων) τοῦ χοροῦ, διὰ νὰ συνδιαλεχθῇ μὲ τοὺς λοιποὺς χορευτάς, ἐπέπρωτο νὰ ἀποβῇῃ 
ὁ πυρὴν τῆς μετέπειτα σκηνῆς τοῦ θεάτρου. Μετὰ τὴν ρηξικέλευθον καινοτοµίαν 
τοῦ Θέσπιδος, τὴν εἰσαγωγὴν δηλ. τοῦ πρώτου ὑποκριτοῦ, τὰ µέλη τοῦ χοροῦ 
καὶ οἱ κυχλικῶς ἱστάμενοι θεαταὶ ἀπεσύρθησαν πρὸς ἕνα µέρος, ἐνῷ εἰς τὸ ἄλλο 
ἔναντι παρέμεινεν ὁ ὑποχριτῆς, ἀποτέλεσμα δὲ τούτου το ἡ ὀρχήστρα νὰ λάβῃ 
βραδύτερον ἡμικυκλικὴν μµορφήν. Εΐς τοῦτο κυρίως συνετέλεσεν ἀποτελεσματικῶς 
καὶ Ἡ ἀκόλουθος καινοτομία. 

“Ὁ ὑποκριτὴς κατ’ ἀρχὰς ὑπεδύετο ὅλα τὰ πρόσωπα τοῦ ὁοράµατος καὶ συνεπῶς 
ἦτο ὑποχρεωμένος κατὰ τὴν διάρκειαν τῆς παραστάσεως νὰ ἀλλάσσῃ διαρχκῶς προ- 
σωπίδας καὶ ἐνδυμασίας. "Έτσι παρέστη ἀνάγκη νὰ στήσουν εἰς τὸ ἄκρον τῆς 
ὀρχήστρας πρόχειρον σκην Ἡν ὃ (τένταν ἀρχικῶς, βραδύτερον ξύλινον παράπηγµα), 
διὰ νὰ εἰσέρχεται ὁ ὑποκριτὴς καὶ νὰ κάμνῃ τὰς ἀπαιτουμένας µεταμφιέσεις 4 
Τὸ πρωτόγονον αὐτὸ σκηνικὸν κατασκεύασμα θὰ ἀποβῃ ἀργότερον κατὰ τοὺς Ὦλ- 


.. ἘἨπὶ τοῦ θέματος τῆς ἱδρύσεως καὶ ἐξελίξεως τοῦ Διονυσιακοῦ Θεάτρου ἔχουν δηµο- 
σιευθῆ πολυάριθμοι ἐργασίαι. Ἠΐς τὸ παρὸν ἄρθρον ἐπισκοποῦμεν τὸ ὅλον ζήτημα ὑπὸ τὸ φῶς 
τῶν προσφάτων ἀπόψεων καὶ θεωριῶν. 

4) Οοἱ. Νανατγο, Τμ ἐπόαΐτο (τες, Ῥατῖς 1952, σ. 22. 

2) Πολυδ. ᾿Ονομ. ΤΝ, 125: «ἐλεὸς δι ἦν τράπεζα ἀρχαία, ἐφ᾽ ἣν πρὸ Θέσπιδος εἷς τις 
ἀναβὰς τοῖς χορευταῖς ἀπεχρίνατο»., 

ὃ) 'Ἡ ὀνομασία δεικνύει τὸ εἶδος τοῦ πρώτου αὐτοῦ προχείρου σκηνικοῦ κατασχκευάσµα- 
τος. Παρ᾽ ὅλα ταῦτα οἱ Ἕλληνες μὲ τὴν ἰδίαν ὀνομασίαν ἀπεκάλουν καὶ τὰ βραδύτερον δη- 
μιουργηθέντα σχετικὰ πολυτελῆ κτίρια. Ἡ λέξις υἱοθετήθη σχεδὸν ἀπὸ ὅλας τὰς γλώσσας, 

4) Ἑλ. Ἡ. . Βαἰάτγ, Τ]ο ἄτθε]ς Τγασϊίο Τ/μεαΐτο, Τιοπάοπ 1971, σ. 37 

ληνιστικοὺς ἰδίᾳ χρόνους περικαλλὲς σύμπλεγμα οἰκοδομημάτων καὶ θὰ γίνη τὸ 
καύχηµα τῶν ἀρχαίων θεάτρων. Οἱ θεαταὶ ἐκάθηντο ἡμικυχλικῶς κατὰ σειρὰς πέραν 
τῆς ὀρχήστρας καὶ ἔναντι τῆς σχηνῆς ἐπὶ ξυλίνων καθισμάτων, τὰ ὁποῖα ὁ 'Ἠσύ- 
χιος περιγράφει ὡς ἑξῆς: «παρ αἰγείρου θέα... τὰ ἴκρια, ἅ ἐστιν ὀρθὰ ξύλα 
ἔχοντα σανίδας προσδεδεµένας, οἷον βαθμούς, ἐφ᾽ αἷς ἐκαθέζοντο πρὸ τοῦ κατα- 
σκευασθῆναι τὸ θέατρον». Καὶ αὐτὰ ὅμως τὰ ἀκαλαίσθητα ἀρχικῶς ἕδρανα θὰ γίνουν 
σὺν τῇ παρόδῳ τοῦ χρόνου ἁρμονικὰ µέλη ἑνὸς μεγαλοπρεποῦς ἀμφιθεάτρου. Τὰ 
πρωτόγονα αὐτὰ στοιχεῖα ἀπετέλεσαν τὴν ἀρχὴν τῶν μετέπειτα περιλάµπρων θεά- 
τρων, μὲ τὰ ὁποῖα ὁ ᾿Ελληνικὸς Κόσμος ἐφιλοδόξησε νὰ κοσμήσῃ τὰς πόλεις του. 


2. Τὸ ξύλινον θέατρον τοῦ Διονύσου. 


Μέχρι τέλους τοῦ ϐου αἰ. ἐχρησιμοωποιεῖτο εἰς τὰς ᾿Αθήνας πρὀχειρον θέατρον, 
ὡς περιεγράφη ἀνωτέρω. Φαίνεται ὅμως ὅτι κατὰ τὴν ἑβδομηκοστὴν 1 ὀλυμπιάδα, 
δηλ. περὶ τὸ 499 π. Χ., ὅτι διηγωνίζοντο οἱ τραγῳδοὶ Ἡρατίνας, Χοιρίλος καὶ 
Αἰσχύλος, κατέρρευσαν τὰ ξύλινα ἰκρία τοῦ θεάτρου: «Πρατίνας... ἀντηγωνί- 
ζετο δὲ Αἰσχύλῳ τε καὶ Χοιρίλῳ, ἐπὶ τῆς ἑβδομηκοστῆς ᾿Ολυμπιάδος, καὶ πρῶ- 
τος ἔγραψε σατύρους. ᾿Βπιδεικνυμένου δὲ τούτου, συνέβη τὰ ἴκρια, ἐφ᾽ ὧν ἐστη- 
χεσαν οἱ θεαταί, πεσεῖν. Καὶ ἐκ τούτου θέατρον ᾠκοδομήθη ᾿Αθηναίοιςρ 1. “Ἡ θέ- 
σις, Ἡ ὁποία ἐξελέγη ὑπὸ τῶν ᾿Αθηναίων διὰ τὴν ἀνέγερσιν τοῦ µονίµου θεάτρου 
των, ὑπῆρξε φυσικὰ ὁ ἱερὸς περίβολος τοῦ ᾿Βλευθερέως Διονύσου παρὰ τοὺς νο- 
τιοανατολικοὺς πρόποδας τῆς ᾿Ακροπόλεως καὶ ἐγγὺς τῶν ναῶν του2. Ἔκτοτε αἱ 
δραματικαὶ παραστάσεις εἰς τὰς ᾿Αθήνας ἐλάμβανον χώραν πλέον μονίμως εἰς 
τὸ νέον θέατρον τοῦ Διονύσου. ᾿Εγεννήθη ὅμως τὸ ἐρώτημα ἐὰν τὸ ἀρχικὸν αὐτὸ 
θέατρον, ὅπερ μνημονεύει καὶ ὁ Σουΐδας, ἦτο τὸ γνωστὸν λίθινον θέατρον τοῦ Διο- 
νύσου, τοῦ ὁποίου τὰ ἐρείπια διασῴζοντοι µέχρι σήμερον. Ἑϊΐς τὸ ἐρώτημα αὐτὸ 
ἔδωσεν ἀπάντησιν ὁ Γερμανὸς ἀρχαιολόγος Ἡ. Ώδτρίε]ά 3, ὅστις τὸ 1889 ἐπεχεί- 
ρῃσεν ἀνασκαφὰς εἰς τὰ ἐρείπια τοῦ θεάτρου καὶ διεπίστωσεν ὅτι τὸ μεγαλύτερον 
τμῆμα τοῦ σῳζομένου θεάτρου χρονολογεῖται ἀπὸ τῶν µέσων τοῦ ἄου αἰ. π. Χ. 
καὶ οὐχὶ παλαιότερον. ᾿Εξ ἄλλου αἱ ἀνασκαφαὶ ἀπέδειξαν ὅτι τὰ θεμέλια τοῦ 
κοίλου «τοῦ θεάτρου συνίστανται ἐκ δύο ἀλλεπαλλήλων στρωμάτων. Προφανῶς 
τὸ πρῶτον στρῶμα ἀνήκει εἰς τὸν Όον αἰ. καὶ εἶναι ἀκριβῶς αὐτὸ ποὺ ἀναφέρει ὁ 
διουΐδας . Συνεπῶς εἴμεθα ὑποχρεωμένοι νὰ παραδεχθῶμεν ὅτι οἱ ᾿Αθηναῖοι μετὰ 
τὸ ἀτύχημα τῆς πτώσεως τῶν ἰκρίων δὲν προέβησαν ἀμέσως εἰς τὴν ἀνέγερσιν 
λιθίνου θεάτρου ἀλλὰ ἐχμεταλλευθέντες τὴν κατωφέρειαν τῆς ἐκλεγείσης θέσεως, 
ἐστήριξαν πλέον στερεῶς τὰ Σύλινα καθίσµατά των, ἐπὶ δημιουργηθέντων ἀἆνα- 
χωμάτων ἢ ἐκάθηντο ἐπ᾽ αὐτοῦ τούτου τοῦ ἐδάφους 5, ἔχοντες ὁπωσδήποτε τώρα 
μεγαλυτέραν ἀσφάλειαν καὶ καλλιτέραν ὀπτικὴν καὶ ἀκουστικὴν ἄνεσινό, Τὸ νέον 
θέατρον βελαίως δὲν διέφερε κατὰ πολὺ τοῦ πρότερον προχείρως Χχρήσιµοποιου- 
µένου. ᾿Ελήφθη ὅμως µεγαλυτέρα πρόνοια, ὅσον ἀφορᾷ εἰς τὴν ἀσφάλειαν καὶ στε- 
ρεότητά του. 'Ἡ ὀρχήστρα ἔχει στερεωθἩ καταλλήλως μὲ τὴν βοήθειαν ἑνὸς χκυρ- 


4) Σουΐδας, λ. Πρατίνας. 

2) Ὁ παλαιότερος τοῦ 6ου αἰ. ἐστέγαζε τὸ ξόανόν του χαὶ ὁ νεώτερος τοῦ δου αἱ. τὸ 
χρυσελεφάντινον ἄγαλμά του, ἔργον τοῦ γλύπτου ᾿Αλκαμένους. 

9) Ν’. Ὀδτρίθ]ά υπᾶ Ἠείῖδα, Ώας στἰουΏίσομο Τηθαίον, 1896. 

ᾱ) Βλ. λ. Πρατίνας, 

5) Α. Ῥἰοκατά -- θαπιρτιάρε, Τῆςε Τπααίτο οἳ Ὠϊοπγβις ἵπ Αίποπς, Οχίοτά 41946, 
σελ. 11. 

ϐ) Α. Ρἰεκατᾶ -- απιργιάρα, ἔνθ. ἀν., σελ. 2056. 

τοῦ τοίχου 1 γύρω ἀπὸ τὴν νοτίαν πλευρὰν καὶ Ἡ σκηνἡ ἁπλουστάτη κατ᾽ ἀρχάς, 
ἐκ ξύλου καὶ αὐτὴ κατεσκευασµένη, καταλαμβάνει µέρος τῆς ὀρχήστρας καὶ τὴν 
καθιστᾶ ἡμικυκλικήν. 

ὌἜτσι αἱ ἀνασκαφαὶ Ἴλθον νὰ τροποποιήσουν προγενεστέραν ἄποψι, ὅτι δηλ. 
αἱ τραγῳδίαι τοῦ Αἰσχύλου καὶ τοῦ Σοφοχλέους ἐδιδάσκοντο εἰς πολυτελὲς λίθινον 
θέατρον. 'Ἡ ἀλῆθεια εἶναι ὅτι αἱ πρῶται παραστάσεις ἐξετελοῦντο εἰς ἕνα ἀπέριτ- 
τον καὶ ἁπλοῦν θέατρον χωρὶς διακοσμήσεις καὶ ἄλλας πολυτελείας. Μέσα ὅμως 
εἰς αὐτὸ τὸ λιτὸν περιβάλλον, χάτω ἀπὸ τὴν σχκιὰν τοῦ ἱεροῦ βράχου καὶ ὑπὸ τὸν 
γλαυχὸν οὐρανὸν τῆς ᾿Αττικῆς αἱ δραματικαὶ παραστάσεις προσελάµβανον μίαν 
ἀσυνήθη µεγαλοπρέπειαν. Διὰ πρώτην φορὰν εἰς τὴν ἱστορίαν τοῦ κόσμου µέσα 
εἰς τὸν χῶρον αὐτόν, ὁ ταπεινὸς θνητὸς θὰ σηχώσῃ τὸ ἀνάστημά του μέχρις οὐ- 
ρανοῦ, διὰ ν᾿ ἀναμετρηθῇ μὲ τὸ ἀδυσώπητον πεπρωμένον του. 


3. Τὸ θέατρον τοῦ Διονύσου ἐπὶ τῆς ἐποχῆς τοῦ Περικλέους. 


κ) πΠ ο» ι κ. σ ν΄ , ἣ .ἳ / Ν ν. 5 
ερικλῆς εἶχε τὴν φαεινὴν ἰδέαν νὰ οἰκοδομήσῃ εἰδικὸν Χτίριον διὰ τὴν ἐκ- 
τέλεσιν συναυλιῶν καὶ μουσικῶν ἀγώνων, τὸ περίφηµον ᾿Ωδεῖον. Μέσα εἰς αὐτὸ 
τὸ κτίριον ἀργότερον θὰ ἐλάμβανε χώραν καὶ ὁ προάγων τῶν τραγικῶν ποιητῶν. 
“Ἡ ἀνέγερσις τοῦ ᾠδείου ἀνατολικῶς τοῦ Διονυσιακοῦ θεάτρου εἶχεν ὡς συνέπειαν 
νὰ ἐπέλθουν εἰς τὸ τελευταῖον μερικαὶ σημαντικαὶ τροποποιήσεις. Κατ ἀρχὴν 
παρέστη ἀνάγκη νὰ μετακινηθῃ ὁ ἄξων τοῦ θεάτρου πρὸς δυσµάς, ἐνῷ ταυτοχρό- 
νως ἀπεκλείσθη διὰ παντὸς πλέον Ἡ πρὸς ἀνατολὰς ἐπέκτασίς του. 'Η ὀρχήστρα 
ἀπωθεῖται πλέον πρὸς βορρᾶν καὶ ἐνσφηνοῦται εἰς τὴν κλιτὺν τοῦ λόφου τῆς ᾿Ακρο- 
πόλεως. Συνεπῶς τὸ κοῖλον τοῦ θεάτρου καθίσταται περισσότερον ἀπότομον καὶ 
ἀπρόσφορον διὰ τὴν κατασκευὴἠν στερεῶν καθισμάτων διὰ τοὺς θεατάς. 

Πιθανὸν κατὰ τὴν ἐποχὴν αὐτὴν ἀρχίζουν νὰ δημιουργοῦνται τὰ πρῶτα λίθινα 
ἕδρανα, ἂν καὶ ὑπάρχῃ ρητὴ μαρτυρία τοῦ ᾿Λριστοφάνους 3 ὅτι ἦσαν ἐν χρήσει τὰ 
ξύλινα ἑδώλια ἀκόμη καὶ κατὰ τὰς τελευταίας δεκαετίας τοῦ πέμπτου αἰῶνος. 
Ἴσως ἀρχικῶς τὰ πρῶτα λίθινα καθίσματα ἀπετέλεσαν τιμητικὰς θέσεις 3 διὰ τοὺς 
ἱερεῖς τοῦ θεοῦ καὶ τοὺς ἄλλους ἐπισήμους. Βραδύτερον μὲ τὴν πάροδον τοῦ χρό- 
νου τὰ ξύλινα ἰκρία ἀντικαθίσταντο βαθµιαίως μὲ λίθινα, ἀλλὰ ἐξ ὁλοχλήρου λί- 
θινον κοῖλον ἔχομεν ἀργότερον κατὰ τὴν ἐποχὴν τοῦ ρήτορος καὶ πολιτικοῦ Λυ- 
κούργου. Μερικοὶ ὑπεστήριξαν ὅτι τὸ θέατρον τοῦ Διονύσου ὑπέστη σημαντικὰς 
ζημίας κατὰ τὴν ἅλωσιν τῆς πόλεως ὑπὸ τῶν Περσῶν καὶ εἶτα ἀνακατεσκευάσθη 
ἐκ λίθου 4. Τοῦτο ὅμως δὲν εἶναι ἀληθές, διότι οὐδεμία μνεία ὑπάρχει περὶ κατα: 
στροφῆς τοῦ θεάτρου, ὅτε αἱ ᾿Αθῆναι γατελήφθησαν ὑπὸ τῶν βαρβάρων. 'Ὁ Πο- 
λυδεύχης 3 μᾶς πληροφορεῖ ὅτι οἱ ᾿Αθηναῖοι ἀπεδοκίμαζον τὴν παράστασιν κτυ- 
πῶντες μὲ τὰς πτέρνας των τὰ καθίσµκχτα: «Τὸ μέντοι τὰ ἑδώλια ταῖς πτέρναις 
κατακρούειν πτερνοκοπεῖν ἔλεγον' ἐποίουν δὲ τοῦτο ὁπότε τινὰ ἐκβάλοιεν». Τοῦτο 
ὅμως δύναται νὰ ἐπιτευχθῇ µόνον ἐπὶ ξυλίνων ἑδωλίων. 


1) Κάτω ἀπὸ τὸν τοῖχον αὐτὸν καὶ μεταξὺ τοῦ παλαιοτἐρου ναοῦ τοῦ Διονύσου ὑπῆρχε 
στενὸς διάδροµος, ὅστις ὡδήγει εἰς τὸ δυτικὸν µέρος τῆς ὀρχήστρας. 

2) Θεσµοφορ., στίἰχ. 995 --θ καὶ σχόλια. 

9) Α. Ῥἰοκατά --- 6απιργιάρο, ἔνθ. ἀν., σελ. 19. 

4) ὅ. Τ. Α1επ, Ὀπὶῖν. (αἱ. 55. Ῥαδι. 1, σελ. 178 κὲξ. 

5) ΙΝ, 122. 

ἆ Τὸ θέατρον τοῦ Διονύσου κατὰ τὸν ἄον αἰ. π.Χ. 


Οἱ ᾿Αθηναῖοι ἀπέκτησαν λίθινον θέατρον κατὰ τὰ µέσα περίπου τοῦ ἄου αἰ. 
Ὁ ρήτωρ Λυκοῦργος, ἐπὶ τῆς ἀρχῆς τοῦ ὁποίου Ἡ οἰκονομία τῶν ᾿Αθηνῶν πα- 
ῥουσίασε σημαντικὴν ἀνθηρότητα, φέρεται ὡς πρωτεργάτης τῆς λιθίνης ἆνοικοδο- 
µήσεως τοῦ θεάτρου. 

Πράγματι ὡς ἀποκαλύπτεται ἐξ ἀρχαίων μαρτυριῶν ὁ Λυκοῦργος ἤσχκησε λελο- 
γισµένην οἰκονομικὴν πολιτικήν, ἀποτέλεσμα τῆς ὁποίας το Ἡ διάθεσις μεγάλου 
χρηματικοῦ ποσοῦ δι’ ἀνοικοδόμησιν ποικίλων δηµοσίων κτισμάτων μεταξὺ τῶν 
ὁποίων καὶ τὸ Διονυσιακὸν θέατρον. “Ὁ "Ὑπερείδης ὁμιλῶν περὶ τοῦ Λυκούργου 
ἀναφέρει ὅτι οὗτος «ἐβίω μὲν σωφρόνως, ταχθεὶς ὃ᾽ ἐπὶ τῇ διοικήσει τῶν χρηµά- 
των εὗρε πόρους, ᾠκοδόμησε δὲ τὸ θέατρον, τὸ ᾠδεῖον.... κ.ἄ.»1 καὶ ὁ Πλού- 
ταρχος2 εἰς τοὺς Βίους τῶν δέκα Ῥητόρων ἐξυμνεῖ τὸ ἐξωραϊστικὸν ἔργον, τὸ 
ὁποῖον ἐπεχείρησεν ὁ Λυκοῦργος εἰς τὰς ᾿ Αθήνας. 

Ῥεβαίως εἶναι δύσκολον νὰ ἐξακριβωθῇ ἐὰν ὁ Λὐκοῦργος ἐπραγματοποίησε μίαν 
συνολικὴν ἀναχατασκευὴν τοῦ θεάτρου Ἡ ἐπεράτωσεν ἀρξαμένην ἐργασίαν τῶν προ- 
κατόχων του, Ἰ ἐν πάσῃ περιπτώσει ἀνοικοδόμησε µόνον τμῆμα τοῦ θεάτρου 
τούτου. Πάντως περὶ τὰ µέσα τοῦ ἄου αἰ. τὸ θέχτρον τοῦ Διονύσου φέρεται ἆνα- 
καινισθὲν ριζικῶς καὶ ὁπωσδήποτε μέγα µέρος τοῦ ἔργου ὀφείλεται εἰς τὴν συνετὴν 
διαχείρισιν τῶν δημοσίων ἐσόδων ὑπὸ τοῦ ρήτορος Λυκούργου. Ὅ,τι βλέπομεν σή- 
µερον εἰς τὸ θέατρον τοῦ Διονύσου, εἶναι ἐρείπια τοῦ ἐν λόγῳ Λυκουργείου θεάτρου. 

Ὡς γνωστὸν ἕνα Ἑλληνικὸν θέατρον ἀπετελεῖτο κυρίως ἀπὸ τρία χύρια µέρη : 
τὴν ὀρχήστραν, τὸ κοῖλον καὶ τὴν σκηνήν, ὅπως παρουσιάζονται εἰς τὸ κατω- 
τέρω σκαρίφηµα : 


Ὀρεήσιρα 


Σκαρίφηµα Ἑλληνικοῦ θεάτρου 


Θὰ ἐπιχειρήσωμεν μίαν λεπτομερεστέραν ἐξέτασιν ἑκάστου τμήματος, ὡς διε- 
µορφώθη τοῦτο κατὰ τὸν ἆον αἰ. Κατὰ τοὺς µεταγενεστέρους χρόνους συνεχίζεται 
Ἡ οἰχοδόμησις ἀνὰ τὰς διαφόρους πόλεις τοῦ ἑλληνικοῦ κόσμου περιφήµων θεά- 
τρων. Βασικῶς ὅμως τὸ σχέδιον παραμένει ἀναλλοίωτον. Κατὰ τοὺς Ῥωμαῖϊχοὺς 


4) Ὕπερ. ἀποσπ., (ἔκδ. Κεπγοη) 14118. 
9) 8620, «τὸ θέατρον τὸ Διονυσιακὸν ἐξειργάσατο». 

χρόνους ἔχομεν μερικὰς τροποποιήσεις ἰδίως ὡς πρὸς τὴν διαµόρφωσιν τῆς ὀρχή- 
στρας καὶ τῆς σχηνῆς. 


| α) "ΗΠ ὀρχήτρα 


Τὸ ὄνομα ἀποκαλύπτει τὸν ἀρχικόν της προορισµόν. ΗἨτο εἰδικὸς χῶρος διὰ 
τὴν ἐχτέλεσιν χορευτικῶν ἐκδηλώσεων, αἱ ὁποῖαι ὡς γνωστὸν ἀπετέλεσαν τὸ λί- 
Ἄνον τῆς τραγῳδίας. 'ΗἩ ὀρχήστρα κατὰ τοὺς “Ἠλληνιστικοὺς χρόνους ἐκλήθη καὶ 
«σίγμα», διότι προσέλαβεν Άμυωυκλ ικὸν σχῆμα ὁμοιάζον πρὸς τὸ ὁ ὁμώνυμον γράμμα. 
Κατὰ τὴν Ῥωμαϊκὴν ἐποχὴν ὠνομάσθη καὶ «Οκονέστρα» |, διότι ἐχρησιμοποιεῖτο 
πλέον διὰ γυμναστιγὰς ἐπιδείξεις καὶ ἀθλητικοὺς ἀγῶνας. 

Ἐκ τῶν σωζομένων ἐρειπίων τοῦ Διονυσιακοῦ θεάτρου δὲν θὰ ἠλυνάμεθα νὰ 
σχηµατίσωμµεν ἀκριβή εἰκόνα τῆς μορφῆς, τὴν ὁποίαν ἔλαβε τελικῶς Ἡ ὀρχήστρα 
κατὰ τὰ µέσα τοῦ ἄου αἰ. Κατ’ εὐτυχῆ συγκυρίαν διεσώθησαν ἕτερα ἑλληνικὰ 
θέατρα 2 εἰς καλλιτέραν κατάστασιν χαὶ οὕτω δυνάµεθα συγχριτικῶς νὰ ὅλοκλη- 
ρώσωμεν σχετικῶς, τὴν γνῶσιν µας. 

Ἐκ τῶν ἀρχαίων συγγραφέων, ἐχεῖνος ὁ ὁποῖος ἀποτελεῖ πράγματι πλουσίαν 
πηγὴν πληροφοριῶν εἶναι ὁ Ῥωμαῖος ᾿Αρχιτέχτων ὙΠτυνίαφ. “Ο Ὑπτινίαςθ περι- 
γράφει μὲ ἀρκετὰς λεπτομερείας τὰς βασικὰς γραμμὰς τῶν Ἑλληνικῶν καὶ Ῥω- 
μαϊκῶν θεάτρων. ᾿Αναμφιβόλως περιπίπτει εἰς πολλὰς ἀνακριβείας καὶ οὐχὶ σπα- 
νίως ἔχει µόνον πρὸ ὀφθαλμῶν σύγχρονα κτίσματα. Κατὰ τὸν Βιτρούβιον Ἡ ὁρ- 
χήστρα εἰς τὰ Ῥωμαϊκὰ θέατρα ἀπετέλει πλῆρες ἡμικύκλιον, διότι ἡ σκηνὴ πλέον 
ἀνεπτύχθη εἰς βάρος τῆς Ἡμισείας ὀρχήῆστρας. 

Εὶς τὰ ἑλληνικὰ θέατρα Ἡ σκηνἡ ἀπετέλει πλήρη χκύχλον ἢ τέλος πάντων µι- 
κρὸν τμῆμα τῆς ὀρχῆστρας κατελάμβανεν. Ἡ ὀρχήστρα τοῦ θεάτρου τῆς ᾿Επιδαύ- 
ρου μᾶς διαφωτίζει ἐπαρκῶς ἐν προκειµένῳ. ᾿Εδῶ ἡ ὀρχήστρα εἶναι κυκλικὴ καὶ 
περιβάλλεται ἀπὸ ἕνα περιφερειακὸν λίθινον κατάστρωμα. Δὲν δυνάµεθα βεβαίως 
νὰ ὑποστηρίξωμεν ὅτι Ἡ κυκλικὴ ὀρχήστρα ἦτο ὄρος ἀπαράβατος. Τὸ θέατρον τῆς 
Δήλου ἢ τῆς Σικυῶνος λ.χ. δὲν εἶχε πλήρη χυχκλικὴν ὀρχήστραν. 

Πέριξ τῆς ὀρχήστρας κατασχευάζετο κατάλληλος ὑδρορρόη διὰ τὴν ἀποχέ- 
τευσιν τῶν ὑδάτων, Ἡ ὁποία εἰς τὰ διάφορα. θέατρα ἐλάμβανε καὶ ποιχίλας δια- 
στάσεις. Εὶς τὸ θέατρον τοῦ Διονύσου ὡς φαίνεται ἦτο ἀρχετὰ πλατεῖα καὶ ἐκαλύ- 
πτετο καταλλήλως. Μεταξὺ τῶν προσθίων ἑδωλίων τοῦ κοίλου καὶ τῆς ὀρχήστρας 
ὑπῆρχε σημαντικὸν διάστηµα, ὥστε ἐχρειάζετο εἰδικὸν πλατὺ ἀνάβαθρον διὰ τὴν 
µετάβασιν εἰς τὰ ἑδώλια τοῦ κοίλου 3. Κατὰ πᾶσαν πιθανότητα Ἡ ὀρχήστρα τοῦ 
Διονυσιακοῦ θεάτρου δὲν ἔφερε κανένα εἶδος ἐπιστρώσεως. Ἡ συνήθεια νὰ καλύ- 
πτουν τὰς ὀρχήστρας μὲ πλάκας εἶναι ἀρκετὰ µεταγενεστέρα “. αὶ Ἡ διάµετρος 
τῆς ὀρχήστρας τῶν διαφόρων “Ἑλληνικῶν θεάτρων ἐποίκιλλεν εἰς διαστάσεις. 

Ἡ ὀρχήστρα τοῦ ᾿Αθηναϊκοῦ θεάτρου ἦτο διαμέτρου εἴκοσι περίπου µέτρων. 
Εἰς τὸ κέντρον τῆς ὀρχήστρας ὑπῆρχε βωμὸς τοῦ Διονύσου, ὁ ὁποῖος ἐχρησίμευε 
διὰ τὴν τελουμένην θυσίαν. Αἱ ἀποκαλυφθεῖσαι εὐρεῖαι ὀπαὶ εἰ: τὸ κέντρον τῆς 


4) Σουΐδας: ««κονίστρα ... τὸ κάτω ἔδαφος τοῦ θεάτρου». 

2) Ἰδίως τὸ γνωστὸν θέατρον τῆς ᾿Ἠπιδαύρου τοῦ τέλους τοῦ άου αἰ. Κατὰ τὸν Παυσα- 
νίαν τοῦτο ἀπετέλε, τὸ λαμπρότερον θέατρον τοῦ κόσμου. (Π. 27. 5.) 

ϐ) Εὶς ἄλλα θέατρα δὲν ἀφίνετο τοιοῦτον διάστηµα συνεπῶς ἡ πρώτη γραμμὴ ἑδωλίων 
ἔφθανε µέχρι σχεδὸν τῆς περιφερείας τῆς ὀρχήστρας,. 

4) Ὁ ᾿Αριστοτέλης ἀναφέρει ἐπίστρωσιν τῆς ὀρχήστρας μὲ ἄχυρα καὶ μάλιστα διερωτᾶ- 
ται «διατί, ὅταν ἀχυρωθῶσιν αἱ ὀρχῆστραι, ἦττον οἱ χοροὶ γεγώνασιν;» (Προβλ. ΧΙ. 25). 

ὑρχήστρας μερικῶν θεάτρων ἐχρησίμευον κατὰ πᾶσαν πιθανότητα ὡς ὑποδοχαὶ 
τῶν λιθίνων βωμῶν. 

Ὅ βωμός, ὣς εἴπομεν, κατὰ κανόνα κατελάµβανε τὸ κέντρον τῆς ὀρχήστρας 
καὶ ἐκαλεῖτο θυµέλη «παρὰ τὸ θύειν» 1, Ἡραδύτερον τὸ ὄνομα τοῦτο ἐπεξετάθη 
καὶ εἰς ὁλόχληρον τὴν ὀρχήστραν. 

Εἰς τὰς ὀρχήστρας τῶν θεάτρων τῆς Ἐρετρίας, Μαγνησίας καὶ Φικυῶνος ἡ 
ἀρχαιολογικὴ σκαπάνη ἔφερεν εἰς φῶς ὑπογείους διαδρόµους, οἱ ὁποῖοι ὡδήγουν 
ἀπὸ τὴν σχηνὴν εἰς τὸ πέντρον τῆς ὀρχήστρας. Ἐπ)᾽ αὐτοῦ ἐστηρίχθησαν μερικοὶ 
καὶ ἠθέλησαν νὰ συνδυάσουν τὴν ὑπόγειον ταύτην διάβασιν ἀπὸ τῆς σχηνῆς εἰς 
τὴν ὀρχήστραν μὲ τὴν ὅλην θεατρικὴν παράστασιν2. Ἡ εἴσοδος εἰς τὴν ὀρχήστραν 
ἐγένετο μὲ τὰς ἑκατέρωθεν «παρόδους». Αἱ πάροδοι ἐκλείοντο μὲ εἰδικὰς θύρας, 
αἱ ὁποῖαι προφανῶς ἀπετέλουν καὶ τὸν μόνον σύνδεσμον μεταξὺ σκηνῆς καὶ κοί- 
λου, Κατὰ μῆκος τῶν παρόδων ἵσταντο ἀγάλματα θεῶν καὶ διάφοροι ἀναθημα- 
τικαὶ πλάκες. Ἑὶς τὸ θέατρον τοῦ Διονύσου ἐκτὸς τῶν παρόδων ὑπῆρχον ἕτεραι 
δύο εἴσοδοι διὰ τὸ χκοινὸν εἰς τὸ ἄνω διάζωµα τοῦ κοίλου. 


β) Τὸ κοῖλον. 


Οἱ Ἕλληνες ἀνίδρυον τὰ θἐατρά των κατὰ κανόνα παρὰ τὰς παρυφὰς βράχων, 
ὥστε νὰ καθίσταται δυνατὴ ἡ ἐχμετάλλευσις τῆς φυσικῆς Χλίσεως τοῦ ἐδάφους διὰ 
τὴν τοποθέτησιν τῶν ἑδωλίων τῶν θεατῶν. Τὸ ἴδιον συνέβη καὶ εἷς ᾿ Αθήνας, 
ὅπου ὁ βράχος τῆς ᾿Ακροπόλεως προσεφέρετο διὰ τὸν σκοπὸν αὐτόν. "Ἔτσι τὸ 
κύριον τμῆμα τοῦ κοίλου τοῦ Διονυσιακοῦ θεάτρου ἐπεκάθητο ἐπὶ τῆς χκλιτύος τοῦ 
ἱεροῦ βράχου καὶ δὲν εἶχεν ἀνάγκην καμμιᾶς τεχνητῆς προσχώσεως ἢ τοιχοποιῖας. 
᾿Αντιθέτως διὰ τὴν δηµιουργίαν τῆς ἀνατολικῆς καὶ δυτικῆς πτέρυγος αὐτοῦ 
ἀπγητήθη ἀνέγερσις ὑψηλῶν καὶ παχέων τοίχων, καθὼς παὶ σχετικ} ἐργασία προσ- 
χώσεων 3. Οἱ ἐξωτερικοὶ τοῖχοι τοῦ κοίλου τοῦ Διονυσιακοῦ θεάτρου καὶ ὑπὸ 
τὴν σηµερινήν των ἀκόμη μορφὴν δύνανται νὰ μᾶς κατατοπίσουν διὰ τὸ ἀρχικὸν 
σχῆμα τοῦ κοίλου. 

Πράγματι τὸ ὅλον κοῖλον τοῦ Διονυσιακοῦ θεάτρου ἐνεφάνιζε τὴν ἄποψιν ἑνὸς 
μεγάλου ἡμικυκλίου τοῦ ὁποίου τὰ ἄκρα ἑκατέρωθεν ἐπεμηκύνοντο εὐθέως καὶ 
παραλλήλως, οὕτως ὥστε οἱ εἲς αὐτὰ εὑρισκόμενοι θεαταὶ εἶχον ἱκανοποιητικὴν 
θέαν τῶν ἐπὶ σκηνῆς δρωµένων. ᾿Αντιθέτως εἰς πολλὰ ἄλλα θέατρα τὰ ἄκρα τοῦ 
κοίλου προεξετείνοντο κυκλικῶς, ὥστε ἡ ὅλη περιφέρεια αὐτοῦ κατελάμβανε πε- 
ρίπου τὰ δύο τρίτα ἑνὸς κανονικοῦ κύχλου. Τοῦτο βεβαίως προχαλεῖ σήμερον κά- 
ποιαν ἔκπληξιν, ἀλλ ἐὰν σκεφθῶμεν ὅτι οἱ ἀρχαῖοι ἐνδιεφέροντο κυρίως διὰ νὰ 
ἔχουν καλὴν θέαν τῆς ὀρχήστρας τὸ σχῆμα τοῦ κοίλου παρουσιάζεται ἀπολύτως 
δικαιολογηµένον. 

Ἐὶς τὸ ἐσωτερικὸν τοῦ κοίλου ὑπῆρχαν αἱ κερχίδες μὲ τὰ λίθινα ἑδώλια, εἰς 
τὰ ὁποῖα ὡδηγοῦντο οἱ θεαταὶ διὰ τῶν κλιμάκων. ᾿Ἡ πρώτη σειρὰ τῶν καθισμάτων 
ἔναντι τῆς ὀρχήστρας ἦτο προωρισµένη διὰ τοὺς ἐπισήμους. Τὰ ἑδώλια ἐνταῦθα 
ἦσαν µαρμάρινοι θρόνοι μὲ ἐρεισίνωτον, διὰ τὴν ἀναπαυτικὴν τοποθέτησιν τῶν 
καθισμάτων. Ἑϊς τὸ κέντρον εὑρίσκετο ὁ θρόνος τοῦ ἱερέως τοῦ Διονύσου ἐλαφρῶς 


1) Ῥουΐδας, λ. σκηνή. 

9) Ἰσχυρίσθησαν ἰδιαιτέρως ὅτι διὰ τοῦ ὑπογείου αὐτῆς διαδρόµου διήρχοντο οἱ ὑποδυό- 
µενοι ὄντα τοῦ κάτω κόσμου καὶ παρουσιάζοντο αἰφνιδίως ἐπὶ τῆς ὀρχήστρας τῇ βοηθείᾳ τῶν 
«Καρωνείων Κλιμάκων». Ε. Εϊοσυπίετ, Όας Τηθαίθυ ἵπ ΑίΙεη, σελ. 52 κὲξ. 

8) Εἰς τὴν δυτικὴν πλευρὰν τοῦ θεάτρου τῶν ᾿Αθηνῶν ἀνηγέρθησαν δύο παράλληλοι τοῖ- 
χοι καὶ τὸ ἐνδιάμεσον κενὸν ἐχλείσθη διὰ προσχώσεως. 

ο] / κά »/ ἡ θα ) Φ. / ν ς νὰ 
ὑφηλότερος τῶν ἄλλων καὶ περισσότερον διακοσμημένος. Εἰ- κάθε θρόνον ὑπῆρχεν 
εἰδικὴ ἐπιγραφὴ ἐμφαίνουσα τὸν τίτλον τοῦ ἐπισήμου, διὰ τὸν ὁποῖον προωρίζετο. 

"Οπισθεν τῆς τρώτης σειρᾶς καθισμάτων τῶν ἐπισήμων καὶ εἴς τινα ἀπόστα- 
σιν Ίρχιζον ἐπαλλήλως αἱ ἄλλαι σειραἰ. Βεβαίως τὸ ὕψος χαὶ τὸ πλάτος ἑκάστου 
«τῶν ἑδωλίων δὲν παρεῖχε καὶ τόσον ἀναπαυτικὴν θέσιν δι ἕνα πολύωρον χρονικὸν 
διάστηµα, ἀλλ το ἀνάγκη νὰ ἐξοικονομηθῇ ὅσον τὸ δυνατὸν περισσότερος χῶ- 
ρος διὰ τὴν ὑποδοχὴν ἑνὸς μεγάλου ἀριθμοῦ θεατῶν. Σπανίως οἱ ᾿Αθηναῖοι ἔφερον 
εἰς τὸ θέατρον εἰδικὸν προσκεφάλαιον, τὸ ὁποῖον καθίστα τὸ ἑδώλιον περισσότε- 
ρον ἄνετον. ἘἨπίσης καὶ αἱ δεκατέσσαρες χλίµαχες τοῦ κοίλον σαν ἀρκούντως 
στεναὶ καὶ ἐχώριζον αὐτὸ εἰς δέκα τρεῖς κερκίδας 1. 

Πλὴν τῶν καταχκορύφων κλιμάκων εἰς τὰ ἀρχαῖα θέατρα εὑρίσκομεν ἕνα Ἡ δύο 
ὁριζοντίους διαδρόμους, οἱ ὁποῖοι ἐχώριζον τὸ κοῖλον εἰς δύο Ἡ περισσότερα τμή- 
µατα καλούμενα διαζώµατα. ᾿Αναμφιβόλως τὸ κχκοῖλον τοῦ Διονυσιακοῦ θεάτρου 
ὅπως ἄλλωστε καὶ τῶν ἄλλων ἑλληνικῶν θεάτρων ὑπέστη μὲ τὴν πάροδον τοῦ 
χρόνου πολλὰς τροποποιήσεις. ἸἹδιαιτέρως βραδύτερον κατὰ τοὺς “Ἑλληνιστικοὺς 
καὶ Ῥωμαϊκοὺς χρόνους ὅτε ἔχομεν αὔξησιν τοῦ ἀριθμοῦ τῶν ἐπισήμων, προστί- 
θενται καὶ ἄλλαι σειραὶ θρόνων, ἐνῷῶ παραλλήλως ἀπωθοῦνται πρὸς τὸ ἐσωτερικὸν 
αἱ ὑπόλοιποι σειραί. 

Γενικῶς τὸ Διονυσιακὸν θέατρον συγκρινόµενον μὲ ἕτερα ἑλληνικὰ θέατρα, ὅπως 
ἐκεῖνο τῆς ᾿Επιδαύρου, τὸ ὁποῖον ἀνηγέρθη κατὰ τὰ τέλη τοῦ τετάρτου αἰῶνος 
εἶναι κατώτερον εἷς συμμετρίαν καὶ χάριν. ᾽Αλλὰ πρέπει νὰ ληφθῃ ὑπ ὄψιν ὅτι 

οἱ ᾿Αθηναῖοι ἐξεμεταλλεύθησαν ὅλα τὰ φυσικὰ πλεονεκτήματα τοῦ χώρου διὰ τὴν 
ἀνέγερσιν ἑνὸς θεάτρου, ποὺ θὰ ἐξυπηρέτει ὅσον τὸ δυνατὸν µεγαλύτερον ἀρι- 
θμὸν θεατῶν. 


ν) Η Σκηνή. 


Ἡ σχηνἡ ἀποτελεῖ τὸ τρίτον καὶ τελευταῖον µέρος τοῦ ἀρχαίου θεάτρου. Ἡ 
μορφὴ καὶ ἐξέλιξις τῆς σκηνῆς κατὰ τὴν κλασσικὴν καὶ Ἑλληνιστικὴν ἐποχὴν ἄπε- 
τέλεσε τὸ ἐπίκεντρον μακρῶν καὶ κατὰ τὸ πλεῖστον ἀλληλοσυγκρουομένων συζη- 
τήσεων. ᾿Αρχικῶς ἡ σκηνὴ ὡς δειχνύε, καὶ αὐτὸ τοῦτω τὸ ὄνομά της ἀπετέλει ἕνα 
μικρὸν ξύλινον παράπηγµα πέραν τῆς ὀρχήστρας, ἐντὸς τοῦ ὁποίου εἰσήρχοντο καὶ 
μετημφιέννυντο οἱ πρῶτοι ἠθοποιοί. Μὲ τὴν πάροδον τοῦ χρόνου ἡ σχηνὴ ἐδήλω- 
νεν εἰδικὴν ἐξέδραν ἐπὶ τῆς ὁποίας συνδιελέγοντο οἱ ὑποκριταί. ᾿Αργότερον αὐτὴ 
ἀπετέλεσεν ὁλόχληρον οἰκοδομικὸν συγκρότημα, τὸ ὁποῖον κατὰ τοὺς Ῥωμαϊκοὺς 
ἰδίᾳα χρόνους προσέλαβε περίλαμπρον ἐμφάνισιν 2. 

Τὸ ὅλον ζήτημα τῆς σκηνής τῶν ἀρχαίων θεάτρων ἀποβαίνει περισσότερον 
δύσκολον, δεδομένου ὅτι ἐκ τῶν ἐρειπίων των ἐλάχιστα ἴχνη αὐτῆς διεσώθησαν, 
πρᾶγμα τὸ ὁποῖον δὲν μᾶς ἐπιτρέπει νὰ διαμορφώσωμεν µίαν σαφῇῃ εἰκόνα τῆς 
μορφῆς καὶ τοῦ μεγέθους της. Ἡ γνῶσις µας περὶ τῆς ἀρχαίας σκηνῆς στηρίζεται 
πυρίως εἰς μαρτυρίας ἀρχαίων σχολιαστῶν 3 γραμματικῶν ὁπωσδήποτε µεταγε- 
νεστέρας ἐποχῆς καὶ ἔχ τινων ἐνδείξεων, τὰς ὁποίας μᾶς παρέχουν τὰ διασωθέντα 
δραματικὰ ἔργα. Εξ ἄλλου αἱ ἐπιχειρηθεῖσαι ἀνασκαφαὶ κατὰ τοὺς νεωτέρους 
χρόνους δὲν ἠδυνήθησαν νὰ συμβάλουν ἀποτελεσματικῶς εἰς τὴν διαφώτισιν τοῦ 
ἐν λόγῳ ζητήματος. 

Σήμερον εἶναι πλέον ἀναμφισβήτητον ὅτι Ἡ σκην καθ) ὅλην τὴν διάρχειαν 


4) Πολυδ. ΤΝ. 123. 
2) Μὲ τὴν λέξιν «σκηνὴ» ἐδηλοῦντο ἐπίσης καὶ τὰ τμήματα ὰ, δραματικοῦ ἔργου ἢ 
αἱ περίοδοι μιᾶς παραστάσεως, ὅπως ἀχριβῶς σήμερον. 

τοῦ 5ου αἰ. µέχρι τῶν µέσων τοῦ ἆου αἱ. το προσωρινὴ καὶ κατεσκευασµένη ἐκ 
ξύλου. Τοῦτο συνάγοµεν κυρίως ἀφ᾿ ἑνὸς μὲν ἔχ τινων μαρτυριῶν παρὰ τῷ Δημο- 
σθένει ! καὶ Ξενοφῶντι 3 ἀφ᾽ ἑτέρου ἀπὸ τὸ γεγονὸς ὅτι ἐὰν Ἡ σχηνὴ κατὰ τὴν 
πρώὠιμον αὐτὴν ἐποχὴν ἦτο ἐκ λίθου, θὰ διεσῴζοντο ἐλάχιστα ἔστω ἴ ἴχνη αὐτῆς. 
Τὸ βασικὸν πρόβλημα τὸ ὁποῖον ἀπησχέλησε τοὺς ἐρνευνητὰς ἦτο τί εἴδους σχηνὴ 
ἐχρησιμοποιήθη ὑπὸ τῶν ᾿Αθηναίων κατὰ τὸν σον αἰ. καὶ γατὰ ποῖον τρόπον. 
Ὑπβρξε σχηνικἡ ἐξέδρα, ὅπως ἐννοοῦμεν αὐτὴν σήμερον, ἐπὶ τῆς ὁποίας ἔπαιζον 
οἱ ἠθοποιοὶ ἐν ἀντιθέσει πρὸς τὰ µέλη τοῦ χοροῦ ποὺ παρέμενον εἰς τὴν ὀρχή- 
στραν, ἢ οἱ ὑποκριταὶ ἐκινοῦντο ἐπὶ τοῦ αὐτοῦ ἐπιπέδου μὲ τοὺς χορευτὰς πρὸ τοῦ 
σκηνικοῦ ξυλίνου παραπήγµατος. ᾿Επὶ τοῦ θεμελιώδους αὐτοῦ ζητήματος ἔχουν 
ἐκφρασθῆ κατὰ καιροὺς πολλαὶ καὶ ποικίλαι ἀπόψεις. 

ἜΕὰν ἀνατρέξωμεν εἰς ὀρχαίας πηγὰς θὰ εὕρωμεν ὅτι δύο µόνον συγγραφεῖς 
ἀναφέρονται ρητῶς ἐπὶ τῶν σχετικῶν ζητημάτων. Ὁ Ῥωμαῖος ἀρχιτέκτων ὙΠϊτι- 
νίαβθ ἔχων προφανῶς ὑπ ὄψιν του τὴν σὐγχρονόν του πραγματικότητα περιγράφει 
λεπτομερῶς τὴν σκηνὴν τοῦ “Ελληνικοῦ «θεάτρου ἀναφέρων ρητῶς ὅτι οἱ ὑποχριταὶ 
ἔπαιζον «π 5ο8εΏα» 3, ἐνῷ οἱ χορευταὶ «ρε; οτο]Ώοβίταπη» 3. 

Ἐξ ἄλλου ὁ Πολυδεύκης ἀναφέρει ὅτι «Ἡ σκηνὴ μὲν ὑποκριτῶν ἴδιον, Ἡ δὲ 
ὀρχήστρα τοῦ χοροῦ»5. Συνεπῶς ἐὰν στηριχθῃ κανεὶς εἰς αὐτὰς τὰς μαρτυρίας 
πρέπει νὰ παραδεχθῃ σκηνὴν ὑπὸ τὴν σημερινὴν ἔννοιαν προωρισμένην διὰ τοὺς 
ἠθοποιοὺς καὶ ἀνεξάρτητον τῆς ὀρχήστρας, εἰς τὴν ὁποίαν σαν τὰ µέλη τοῦ χοροῦ. 
᾽Αλλὰ τόσον ὁ ὙΠιτανίας ὅσον καὶ ὁ Πολυδεύχκης παρέχουν τοιαύτας περιγραφὰς 
ἔχοντες πρὸ ὀφθαλμῶν τὰς θεατρικὰς σκηνὰς τῆς ἐποχῆς των. Τὸ πρόβλημα εἶναι 
ποία κατάστασις ἐπεκράτει κατὰ τὴν κλασσικὴν ἐποχήν. 

Ἐν προκειµένῳ διίστανται αἱ θεωρίαι τῶν ἐρευνητῶν. "ο {«ᾱ. Ἠειπιαπη 
(1855) ὑπεστήριξε τὴν ἄποψιν ὅτι εἰς τὴν ὀρχήστραν τῶν "Ἑλληνικῶν θεά- 
τρων ὑπῆρχεν εἶἰδικὴ ἐξέδρα ἐπὶ τῆς ὁποίας ἄνέβαινον οἱ ὑποκριταὶ καὶ συνδιελέ- 
γοντο μὲ τὸν χορὸν Ὦ µεταξύ των, οὕτως ὥστε χορευταὶ καὶ ὑποκριταὶ εὑρίσκοντο 
ἐν στενῃ ἐπαφῃ. Ὁ Ἀερε]ετ (1847) προσεπάθησε μὲ διάφορα ἐπιχειρήματα νὰ 
ταυτίσῃ τὴν πρόχειρον αὐτὴν σχκηνικὴν ἐξέδραν μὲ τὴν γνωστὴν θυµέλην. “Ο ΡΓὸτ- 
Ῥπε]ά (18686) ὑπεστήριξε τὴν θεωρίαν ὅτι ὑποκριταί καὶ µέλη τοῦ χοροῦ ἵσταντο 
καὶ ἔδρων ἐπὶ τῆς ὀρχήστρας µέχρι καὶ αὐτῆς τῆς Ῥωμαϊκῆς ἐποχῆς. ὍὉ Α. ΜΕ. 
Παἱρ]ι (1889) θέλησε νὰ ἀποδείξῃ ὅτι τουλάχιστον µία χαμηλὴ σκηνὴ ἐχρησιμο- 
ποιήθη µέχρι τῶν µέσων τοῦ ἄου αἰῶνος, ὅτε εἰσήχθη µία ὑψηλοτέρα καὶ πλέον 
τελειοποιηµένη σκηνικὴ κατασκευή. Ὁ Βεῖπε (4896) ἐξέφρασε τὴν γνώµην ὅτι 
κατ] ἀρχὰς ἠθοποιοὶ καὶ χε βὸς ἵσταντο ἐπὶ τῆς ὀρχήστρας ἕως τὸ 427 π. Χ., ὅτε 
μία χαμηλὴ σκηνη εἰσήχθη, ἵ Ἡ ὁποία κατὰ τὴν διάρκειαν τοῦ ἄου αἰῶνος ἔλαβε 
μορφήν, οἵαν περιγράφει ὁ ὁ γΠπανίας. “Ο Ριο]λβίείη (4901) παρεδέχθη τελειοποιη- 
μένην μορφὴν σχηνῆς κατὰ τὸν ον αἰ., ἐνῷ ὁ ΕΙεοβίετ (1914) Ἰθέλησε νὰ ἄνα- 
νεώσγ τὰς ἀπόψεις τοῦ Βε!]μο. 

Οἱ περισσότεροι ἐκ τῶν νεωτέρων ἐρευνητῶν (Η.. Εο]ίπρες, Μ. Βιεβθς, Ριοκατά - 
(απιῤτϊάρα, Τ. Ὑ)ειθίετ κ. ἄ.) τείνουν νὰ παραδεχθοῦν ὣς βεβαίαν τὴν ἄποψιν ὅτι 
σκηνὴ ὑπὸ τὴν µεταγενεστέραν αὐτῆς μορφὴν δὲν ἐχρησιμοποιήθη ὑπὸ τῶν ἠθο- 
ποιῶν κατὰ τοὺς κλασσικοὺς χρόνους. 

Ὅ καλλίτερος τρόπος ἐπιλύσεως τοῦ προβλήματος φαίνεται μᾶλλον Ἡ προσ- 


4) Κατὰ Μειδίου, ὅ 17. 

9) Κύρου Παιδεία ὉΙ. 1, ὃ σᾶ, 
8) Όε Αντοπιιεοίυγα, . 

4) ο Ατοπιιεοίιτα, ν. 

6) ᾿Ονομαστικὸν ΙΝΥ, ὃ 128. 

φυγὴ πρὸς ἀναζήτησιν σχετικῶν ἐνδείξεων καὶ πληροφοριῶν εἰς αὐτὰ ταῦτα τὰ 
τὰ περισωθέντα δνραματικὰ ἔργα. Ἠὶΐς τοὺς Πέρσας λ.χ. τοῦ Αἰσχύλου ἡ ὅλη ὑπό- 
θεσις ἐκτυλίσσεται πρὸ τοῦ τάφου τοῦ Δαρείου, ὁ ὁποῖος ἦτο δυνατὸν νὰ χατα- 
σκευασθῇ προχείρως ὀλίγον πέραν τῆς ὀρχήστρας. "Οπισθεν τούτου ὑπῆρχεν ἴσως 
κατάλληλος σχηνογραφιχκὸς πίναξ, ὁ ὑποῖος ἐδείχνυε «στέγος ἀρχαῖον» 1, εἰς τὸ 
ὁποῖον ὑποτίθεται ὅτι ἤρχοντο νὰ συσκεφθοῦν οἱ γέροντες τοῦ χοροῦ. 

Εἰς τὰς Ἱκέτιδας ἀπαιτεῖται ἕνας βωμὸς καὶ ὄπισθεν τούτου μερικαὶ ἀρχαϊκαὶ 
ξύλιναι εἰκόνες θεῶν, τὰ «βρέτη». "Η δρᾶσις ἐν προχειµένῳ ἐπὶ σκηνικῆς ἐξέδρας 
θὰ καθίστα ἀδύνατον τὴν ἐκτέλεσιν τῆς παραστάσεως, διότι θὰ ἠμπόδιζε τὴν κί- 
νησιν ἀπὸ τὸν βωμὸν πρὸς τὴν ὀρχήστραν τοῦ Δαναοῦ καὶ τῶν ']κετίδων θυγα- 
τέρων του, τὴν ὁποίαν ἀπαιτεῖ συχνὰ Ἡ ὑπόθεσις τῆς τραγῳδίας. Ὁ Προμηθεὺς 
Δεσμώτης παρουσιάζει σημαντικὰς δυσκολίας ἀπὸ μερικοὺς στίχους τοῦ ἔργου 
µανθάνοµεν ὅτι ὁ Τιτὰν ἦτο δεμένος «πρὸς πέτραις ὑψηλουρήῆμνοις» 2, ἑπομένως ὁ 
βράχος ἐπὶ τοῦ ὁποίου ἦτο καρφωμµένος πρέπει νὰ ὑποτεθῃ ἀρκετὰ ὑψηλός. ᾿Εξ 
ἄλλου Ἡ ἐμφάνισις τῶν Ὠκεανίδων καὶ τῆς Ἰοῦς δημιουργεῖ σχετικὰς δυσκολίας. 
Οἱ περισσότεροι ἔχουν παραδεχθή ὅτι αἱ ᾿Ωκεανίδες σαν πλησίον του καὶ τὸν 
παρηγόρουν, ἐνῷῶ ἡ ἸΙὼ ἐστάθη ἐπί τινος «στύφλου πέτρας» ὃ τοποθετηµένης 
μεταξὺ τῆς ὀρχήστρας καὶ τοῦ βράχου. 

Διὰ τὴν ποράστασιν πάλιν τῆς ᾿Ορεστείας δὲν χρειάζεται παρὰ Ἡ πρόσοψις ἑνὸς 
ναοῦ ἃ ἀναχτόρου πρὸ τοῦ ὁποίου ἐκτυλίσσεται Ἡ ὑπόθεσις. κο ᾿Αγαμέμνων εἰς 
τὴν ὁμώνυμον τραγῳδίαν εἰσέρ χεται εἰς τὴν ὁ ὀρχήστραν ἐπὶ ἅρματος, ὅπου τὸν ὑπο- 
δέχεται Ἡ ἘἙλυταιμνήστρα εἰς τὴν πύλην τοῦ ἀνακτόρου' εἶναι ὀύσχολον νὰ φαντα- 
σθῶμεν ὅτι αὕτη εὑρίσχετο ἐπί τινος ὑψηλῆς ἐξέδρας καὶ συνδιελέγετο μὲ τὸν εἰς 
τὴν ὀρχήστραν ἱστάμενον σὐζυγόν της. Εὶς τὰς Χοηφόρους ἡ ὑπόθεσις διεξάγεται 
πρῶτον μὲν πρὸ τοῦ τάφου τοῦ ᾿Αγαμέμνονος καὶ εἶτα πρὸ τοῦ βασιλικοῦ ἀἆνα- 
πτόρου, ἐνῷ εἰς τὰς Ἑὐμενίδας τὸ πρῶτον µέρος πρὸ τοῦ ναοῦ τοῦ Απόλλωνος 
εἰς τοὺς Δελφοὺς καὶ τὸ δεύτερον µέρος πρὸ τοῦ ναοῦ τῆς ᾿Αθηνᾶς ἐπὶ τῆς ᾿Αχρο- 
πόλεως. ᾿Εξ ὅλων τούτων φαίνεται ὅτι Ἡ παράστασις τῶν ἔργων τοῦ Αἰσχύλου 
εἶναι ἀμφίβολον, ἐάν θὰ ἠδύνατο νὰ πραγματοποιηθῇ ἐπὶ εἰδικῆς ὑψηλῆς σχηνῆς 
ὑπὸ τὴν -σημερινὴν ἔννοιαν. ΐς ὅλας τὰς τραγῳδίας μία συχνὴ μετακίνησις τῶν 
ὑποκριτῶν πρὸς τὴν ὀρχήστραν εἶναι ἀπαραίτητος, πρᾶγμα τὸ ὁποῖον θὰ καθίστατο 
λίαν δυσχερές, ἐὰν οὗτοι ἔπαιζον ἐπὶ τοιαύτης σκηνῆς. 

Ἐκ τῶν διασωθέντων τραγωδιῶν τοῦ Σοφοκλέους ὁ Οἰδίπους Τύρανος, Τρα- 
χίνιαι, ᾿Ἠλέχκτρα καὶ ᾽Αντιγόνη διεξάγονται πρὸ ἑνὸς ἀνακτόρου. Ὁ Αἴας κατ᾽ ἀρ- 
χὴν ἐμπρὸς ἀπὸ µίαν στρατιωτικὴν σκηνὴν καὶ ὕστερον εἰς τὴν ὕπαιθρον ἐμπρὸς 
ἀπὸ ἕνα ἄλσος. Εϊΐς τὸν Φιλοκτήτην ἀπαιτεῖται Ἡ ὄψις ἑνὸς σπηλαίου ὀλίγον ὑψη- 
λότερον τῆς ὀρχήστρας καὶ εἰς τὸν Οἰδίποδα ἐπὶ Κολωνῷ ἕνας ἱερὸς χῶρος ἐμπρὸς 
ἀπὸ ἕνα ἄλσος. ὍὍλα αὐτὰ ἠδύναντο νὰ ἐμφανισθοῦν εὐκόλως ἐπὶ εἰδικῶν σκηνο- 
γραφικῶν πινάκων, πρὸ τῶν ὁποίων ἐχινοῦντο οἱ ὑποκριταί. 

"Ομοίως αἱ περισσότεραι τραγῳδία, τοῦ Βὐριπίδου (Μήδεια, ᾿Ανδρομµάχη, Ἱπ- 
πόλυτος, "Αλκηστις, ᾿Ἡρακλῆς Μαινόμενος, “Ελένη, Ηλέκτρα, ᾿Ορέστης, Βάχχαι 
καὶ Φοίνισσαι) ἐκτυλίσσονται πρὸ ἑνὸς ἀναχκτόρου Ἡ μιᾶς ἁπλῆς οἰκίας. Αἱ τρα- 
γῴδίαι Εκάβη, Ἰφιγένεια ἐν Αὐλῖδι, Ῥῆσος πρὸ μιᾶς Ἡ περισσοτέρων στρατικῶν 
σκηνῶν καὶ αἱ τραγῳδίαι: “Ηρακλεῖδες, ων, ᾿Ιφιγένεια ἐν Ταύροις καὶ ᾿]κέτι- 
δες πρὸ ἑνὸς ναοῦ. “Όσον ἀφορᾷ εἰς τὴν χρῆσιν τῆς «μηχανῆς) καὶ τοῦ «θεο- 


4) στ. 140. 
2) στ. 4 καὶ 5. 
9) στ. 74δ. 

λογείου διὰ τὴν ἐμφάνισιν τοῦ «ἀπὸ μηχανῆς θεοῦ» θὰ Ὑγίνῃ λόγος κατωτέρω, 
᾽Αλλὰ καὶ εἰς τὰς χωµφλίας τοῦ ᾿Αριστοφάνους δὲν χρειάζεται παρὰ Ἡ ἀπεικόνι- 
σις ἑνός, δύο Ὦ τριῶν τὸ πολὺ συνεχοµένων ἁπλῶν οἰχιῶν, ἐνώπιον τῶν ὁποίων 
ἐχτυλίσσονται αἱ ὑποθέσεις των. 

Καθὼς δυνάµεθα νὰ συµπεράνωμεν ἐκ τῶν ἐνδείξεων τῶν διασωθέντων ἔργων, 
σκηνὴ ὑπὸ τὸν τύπον τῶν Ἑλληνικῶν καὶ Ῥωμαϊκῶν χρόνων δὲν ἐχρησιμοποιήθη 
κατὰ τὴν διάρκειαν τοῦ 5ου αἰ. Τὸ µόνον βέβαιον εἶναι ὅτι ἐχρησιμοποιήθη ξύλι- 
νον παράπηγµα πέραν τῆς ὀρχήστρας καὶ ἔναντι τῶν θεατῶν, ἐπὶ τῆς ὀροφῆς τοῦ 
ὁποίου κατεσκευάζετο ἕνα εἶδος ὑποστέγου, ποὺ τὸ ἐξεμεταλλεύοντο ἐνίοτε χαὶ 


[4 


οἱ ἠθοποιοί. Ἔτσι ἐκείνη ἡ ἄποψις τῶν ἀρχαιολόγων καὶ φιλολόγων τοὺ 19ου αἰ., 


Τὸ θέατρον τοῦ Διονύσου ὅπως διασῴζεται σήμερον. 


κατὰ τὴν ὁποίαν οἱ ὑποκοιταὶ τῶν δραµάτων διαρκοῦντος τοῦ 6ου αἰ. ἔπαιζον ἐπὶ 
ὑψωμένης σχηνῆς 1 δὲν δύναται πλέον νὰ ληφθῃ σοβαρῶς ὑπ ὄψιν, Δὲν ὑπάρχει 
καμμία σκηνὴ εἰς τὰ διχσωθέντα δράµατα, Ἡ ὁποία δὲν δύναται νὰ παρασταθῇῃ 
χωρὶς τοιαύτην κατασχευήν, ᾿Αντιθέτως ὑπάρχουν πολυάριθμοι σκηναί, τῶν ὁποίων 
ἡ παράστασις καθίσταται ἀδύνατος, ἐὰν παραδεχθῶμεν τὴν ὕπαρξιν εἰδικῆς ὑψη- 
λῆς ἐξέδρας προωοισµένης διὰ τοὺς ἠθοποιούς. 

Ἐξ ἄλλου ἡ τραγωδία εἰς τὰς ᾿Αθήνας ἤρχισεν ὡς µία λατρευτικὴ χορευτικ] 
ἐκδήλωσις ἐπὶ τῆς ὀρχήστρας καὶ θὰ το ἀκατανόητος Ἡ ἀνέγερσις εἰδικῆς 
σχηνικῆς ἐξέδρας διὰ τὴν ἐπ᾽ αὐτῆς ἄνοδον τυῦ ὑποκριτοῦ, ἐφ᾽ ὅσον ἐχεῖ πλησίον 
εὑρίσκετο ἡ ὑψωμένη βάσις τοῦ βωμοῦ ἡ Ἡ προωρισµένη διὰ θυσίαν τράπεζα 
(ἐλεός). Εν πάσῃ περιπτώσει ἐφ᾽ ὅσον ὁ χορὸς ἀπετέλει τὸ κύριον στοιχεῖον τῶν 


1) Τὰ σχετικὰ χωρία τῶν ἀρχαίων συγγραφέων, εἰς τὰ ὁποῖα ὑπάρχει ἡ μνεία «ἐπὶ τῆς 
σχηνῆς», «ἐπὶ τῶν σχευῶν» «κλπ. συζητεῖ λεπτομερῶς ὁ ΕΙϊοίηρετ, Το Μεαπῖηρ οἳ ἐπὶ τῆς 
σκηνῆς ἵπ Ἰλπίου οἳ {ο Ῥουτίῃ ΟεπΠοιΙΥ, ΟΠίο8Ρο 1902 κ. ἄ. 

παραστάσεων καὶ αἱ ἴδιαι αἱ παραστάσεις διετήρουν τὴν σηµασίαν μιᾶς αὐστηρᾶς 
θργσκευτικῆς ἐχδηλώσεως Ἡ εἰσαγωγὴ χωριστῆς σχκηνῆς διὰ τοὺς ὑποκριτὰς δὲν 
δύναται νὰ συζητηθῃ. Ὅταν αἱ τοιαῦται ἐκδηλώσεις Ίρχισαν νὰ προσλαμβάνουν 
μᾶλλον τεχνικὸν Ι καὶ ψυχαγωγικὸν ἐνδιαφέρον τοιαῦται καινοτοµίαι εἶναι εὐξή- 
γητοι. "Αλλωστε βραδύτερον ὁ χορὸς ἔχασε τὴν πρωταρχικὴν σημχσίαν του καὶ 
περιωρίσθη ἁπλῶς εἰς τὸ νὰ καλύπτῃ τὰ κενὰ τῶν δραματικῶν πράξεων μὲ τὸ 
ἆσμα του. Συνεπῶς πρέπει νὰ ἀνοζητήσωμεν τὴ» ἐμφάνισιν τοιαύτης σκηνῆς κατὰ 
τὴν μεταχλασσικὴν ἐποχήν. Πρὸς τοῦτο πρέπει νὰ κατέλθωμεν εἰς πολὺ µεταγε- 
νεστέραν ἐποχήν, διὰ νὰ συναντήσωµεν σχηνὰς εἰς τὰ θέατρα ὑπὸ τὴν σημερινὴν 
ἔννοιαν. Ιαὶ πράγματι μὲ τὴν πάροδον τοῦ χρόνου ἐμφανίζονται ἀξιόλογα σκηνικὰ 
οἰκοδομικὰ συγκροτήµατα, τὰ ὁποῖα σύὐγκεινται κυρίως ἐκ τῶν ἑξῆς στοιχείων. 
Ἡ κυρίως σχηνὴ ἡ ἡ ὁποία ἦτο σχήματος ὀρθογωνίου προεξεῖχεν ἑκατέρωθεν καὶ 
ἐσχημάτιζε τὰ «παρασκήνια». Τὸ πρόσθιον µέρος τῆς σκηνῆς καὶ τῶν παρασκη- 
νίων ἐκοσμεῖτο ὑπὸ μιᾶς σειρᾶς κιόνων, ποὺ ἀπετέλουν τὸ «προσκήνιον». 'Ἡ ὀροφ) 
τοῦ προσκηνίου ἐχρησιμοποιεῖτο ὑπὸ τῶν ἠθοποιῶν, ὅτε παρίστατο ἀνάγκη νὰ 
ἐμφανίζωνται ἀπὸ κάποιαν ὑψηλὴν θέσιν. Συνήθως ἐξ αὐτοῦ ὠμίλουν οἱ θεοί. 
Τὸ µέρος αὐτὸ ἀπεκλήθη καὶ «λογεῖον») διότι ἐχρησιμοποιεῖτο ἀποκλειστικῶς ὑπὸ 
τῶν ἠθοποιῶν καὶ οὐδέποτε ὑπὸ τοῦ χοροῦ. 

"Οπισθεν τοῦ λογείου ἱδρύετο συνήθως δευτέρα ὀροφὴ τῆς σχκηνῆς, γνωστὴ μὲ 
τὸ ὄνομα «ἐπισχκήνιον». Πέραν ἀπὸ κάθε παρασκήνιον ὑπῆρχεν ἡ πάροδος, ἡ ὁποία 
ὡδήγει εἰς τὴν ὀρχήστραν. 


ΓΡ. Α. ΜΑΡΕΚΑΝΤΩΝΑΤΟΣ 


οὐῦΜΜΑΠΥ 


Τῃε ΙΠιθαίτο οί Πἱοηγθις ἵπ ΑἰΠεηπδ οοοµρίθΒ ἴπο εαθίετη Ῥοτίίοη οΓ 116 δου!]ι- 
ετΏ 5Ίορο ο{ Λοτορο!β. ΤΗϊ9 ἰεαίτε Ία5 ραθ8εά {μτοιρ] Ῥ]αδε α[ἴεγ Ῥ]αβε οί 
α]ιεταίῖοη απἀά ἀενε]ορπιεπί; πηαϊ 15 86εη ἰοᾶαγ 5 ἴπε οαπιπ]αίῖνα τεβι]ί οἱ αἲὶ 
ἴ]λεβε Ρῃαθθ8. Τη λε Ῥρτεδεηί αγἰοἰα αΏ αἰτεπιρι ΊαςῬ Ώεεη πιαάθ ἴο ΘΙΓΥΕΥ ἴἶ]α 
ππαῖη οαηπροβθ απἆ Ιπιρτογεππεηίς οἱ ΙΠῖδ ῬΡιϊ]άϊπρ Ιη ἴπεο οΟµΙ86 οἱ ἴπε Ιπῃθβ, 
ἀηπάετ ἴμα ]ϊσμί οἱ ἴᾖε τεοεπί ατοἸαεο]ορίοα] απά ΡΠΙ]ο]οσίσα] ἀῑδοονετίθς, 

